سبّ کا معنی
سبّ کا معنی لغت میں شتم بیان کیا جاتا ہے۔ شتم کا معنی ہمارے ہاں گالیاں کیا جاتا ہے۔ اور گالیاں سے ہمارے ذہن میں جس قسم کی گالیاں آتی ہیں وہ آ جاتی ہیں۔ عربی میں شتم کا معنی میں برا بھلا کہنا ہوتا ہے۔ ابن عاشور نے اس کی وضاحت کی ہے دیکھیے: «وَالسَّبُّ: كَلَامٌ يَدُلُّ عَلَى تَحْقِيرِ أَحَدٍ أَوْ نِسْبَتِهِ إِلَى نَقِيصَةٍ أَوْ مَعَرَّةٍ، بِالْبَاطِلِ أَوْ بِالْحَقِّ، وَهُوَ مُرَادِفُ الشَّتْمِ»ط «التحرير والتنوير» (7/ 427): سب وہ کلام ہے جو دوسرے کی تحقیر، اس کے نقص اور اسے عار دلانے کے کہا جائے۔ خواہ بات درست ہے یا غلط ۔ اور یہ شتم کے مترادف ہے۔ «تاج العروس من جواهر القاموس» (3/ 34): «‌السَّبُّ: الشَّتْمُ» عربی میں شتم کا لفظ انگریزی کے Degrogative معنی میں استعمال ہوتا ہے۔ مثالیں دیکھیے: «تاج العروس من جواهر القاموس» (10/ 33): «يُقَال: فِي ‌الشَّتْم: أَبْعَدَ اللهُ» شتم کے طور پر کہا جاتا ہے خدا تجھے اپنی رحمت سے دور رکے «تاج العروس من جواهر القاموس» (13/ 204): «النِّداءِ فِي ‌الشَّتْمِ، يُقَالُ: يَا غُدَرُ» شتم کے طور پر پکارا جاتا ہے : او غدار